Source: http://www.finlex.fi/fi/laki/alkup/1992/19921127
Timestamp: 2019-05-24 22:52:42+00:00
Document Index: 18081659

Matched Legal Cases: ['§3', '§4', '§5', '§8', '§9', '§10', '§11', '§12']

Asetus raskauden keskeyttämisestä annetun… 1127/1992 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1992 › 1127/1992
1127/1992
muutetaan raskauden keskeyttämisestä 29 päivänä toukokuuta 1970 annetun asetuksen (359/70) 1 §, 3 §:n 1 momentti, 4, 5, 8–12 §, sellaisina kuin ne ovat 15 päivänä helmikuuta 1991 annetussa asetuksessa (321/91), seuraavasti:
Terveydenhuollon oikeusturvakeskukselta on lupaa anottava omakätisesti allekirjoitetulla hakemuksella, jossa hakijan nimikirjoituksen on oltava kahden esteettömän henkilön oikeaksi todistama.
Jollei hakemukseen ole liitetty niiden henkilöiden kirjallista lausuntoa, joille raskauden keskeyttämisestä annetun lain 7 §:n mukaan on varattava tähän tilaisuus, on terveydenhuollon oikeusturvakeskuksen, milloin siihen on syytä, annettava näille tilaisuus lausuntonsa antamiseen asiasta.
Terveydenhuollon oikeusturvakeskuksen on hyväksymistään keskeyttämissairaaloista sekä 1 momentin mukaisesti määräämistään alueista ilmoitettava lääninhallituksille ja terveyskeskuksille sekä Väestöliitto ry:lle. Samoin on ilmoitettava niistä raskauden keskeyttämisestä annetun lain 8 §:n 1 momentissa tarkoitetuista lääkäreistä, jotka oikeusturvakeskus erikseen on määrännyt toimimaan lausunnonantajalääkäreinä, sekä myös niistä lääkäreistä, joilta oikeusturvakeskus on tämän oikeuden poistanut.
Sosiaali- ja terveysministeriön on annettava lausunnonantaja- ja suorittajalääkäreille ohjeita ja määräyksiä raskauden keskeyttämisestä annetun lain ja tämän asetuksen mahdollisia tulkintavaikeuksia aiheuttavien säännösten soveltamisesta. Terveydenhuollon oikeusturvakeskuksen on ohjattava sanottuja lääkäreitä yhdenmukaiseen käytäntöön keskeyttämisperusteiden tulkinnassa.
Suorittajalääkärin on kuukauden kuluessa raskauden keskeyttämisestä lähetettävä sosiaali- ja terveysalan tutkimus- ja kehittämiskeskukselle ilmoitus suoritetusta toimenpiteestä. Kaikki asiaan kuuluvat asiakirjat on sairaalan ylilääkärin vastuulla tarkoin säilytettävä sairaalan arkistossa. Jos raskauden keskeyttämiseen on ryhdytty raskauden keskeyttämisestä annetun lain 9 §:ssä tarkoitetuissa olosuhteissa, on mainitun ilmoituksen mukaan myös kaikki asiaan kuuluvat asiakirjat samalla lähetettävä tutkimus- ja kehittämiskeskukselle.
Terveydenhuollon oikeusturvakeskuksen on 8 §:n mukaisesti annettujen ohjeiden ja määräysten, tehtyjen ilmoitusten sekä valitusten ja kantelujen perusteella valvottava, että lausunnonantaja- ja suorittajalääkärit pyrkivät noudattamaan tasapuolista ja yhdenmukaista käytäntöä, sekä, erityisen syyn ilmetessä, evättävä lääkäriltä oikeus lausunnon antamiseen raskauden keskeyttämistä koskevissa asioissa tai peruutettava hänelle antamansa määräys toimia lausunnonantajalääkärinä tai sairaalalle annettu hyväksyminen taikka tarvittaessa ryhdyttävä kurinpito- tai syytetoimenpiteisiin.
Tässä asetuksessa mainittujen lomakkeiden kaavat vahvistaa sosiaali- ja terveysministeriö.
Erityisiä toimenpiteitä terveydenhuollon oikeusturvakeskus voi uskoa sopivaksi katsomansa yhteisön hoidettavaksi.
1 §3 §4 §5 §8 §9 §10 §11 §12 §